บล.โหมออกDW23ตัวม.ค.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

เคจีไอ13ตัวชี้กฎคุมปลอดภัยTRUE18CAวันแรกเงียบเหงา
โพสต์ทูเดย์ — โบรกเกอร์เฮโลออก DW เข้าซื้อขายในตลาดเดือน ม.ค. ไม่น้อยกว่า 23 ตัว 
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า บล.เคจีไอ (ประเทศไทย) หรือ KGI จะเสนอขายใบสำคัญแสดงสิทธิอนุพันธ์ (DW) “13 ตัว เสนอขาย 13 วัน” เริ่มตั้งแต่วันที่ 18 ม.ค.3 ก.พ. 2554 ประกอบด้วย DW อ้างอิงหุ้นบริษัท ศรีตรังแอโกรอินดัสทรี (STA) บริษัท ซีพี ออลล์ (CPALL) บริษัท ทรู คอร์ปอเรชั่น (TRUE) บริษัท ปูนซิเมนต์ไทย (SCC) บริษัท ไออาร์พีซี (IRPC) บริษัท บีทีเอส กรุ๊ป โฮลดิ้งส์ (BTS) ธนาคารทหารไทย (TMB) 
บริษัท ปตท.เคมิคอล (PTTCH) บริษัท แอดวานซ์ อินโฟร์ เซอร์วิส (ADVANC) ธนาคารกสิกรไทย (KBANK) บริษัท ปตท.อะโรเมติกส์และการกลั่น (PTTAR) บริษัท แลนด์ แอนด์ เฮ้าส์ (LH) และบริษัท ปตท.สำรวจและผลิตปิโตรเลียม (PTTEP)
บล.เคจีไอ (ประเทศไทย) เปิดเผยว่า จากบทวิเคราะห์ของหลายๆ สถาบัน ต่างก็มองว่าปีนี้อาจได้เห็นดัชนีหุ้นไต่ระดับขึ้นไปถึง 1,500 จุด จากปัจจัยโดยรวมทั้งในและต่างประเทศที่ยังดูสดใส 
นอกจากนี้ นักลงทุนยังสามารถซื้อขาย DW ได้อย่างสบายใจ เพราะเกณฑ์การควบคุม DW ใหม่ที่ออกมาโดยสมาคมบริษัทหลักทรัพย์ (ASCO) จะเข้ามาช่วยควบคุม DW ที่มีการซื้อขายผิดปกติ และลดทอนระยะเวลาการติดแคชบาลานซ์ (ต้องวางเงินสดทั้ง 100% ก่อนสั่งซื้อ) 
ด้านบริษัทหลักทรัพย์ เอเซีย พลัส (ASP) จะเสนอขาย DW 3 ตัว โดยอ้างอิงหุ้นบริษัททุนธนชาต (TCAP) บริษัท ไออาร์พีซี (IRPC) และธนาคารกรุงศรีอยุธยา (BAY) โดยจะซื้อขายในตลาดหลักทรัพย์ในวันที่ 14, 21 และวันที่ 28 ม.ค. 2554 ตามลำดับ
บล.กิมเอ็ง (ประเทศไทย) หรือ KEST จะเสนอขาย DW 5 ตัว อ้างอิงหุ้น STA, IRPC, CPALL, TMB และบริษัท ไทยยูเนี่ยน โฟรเซ่น โปรดักส์ (TUF) โดยจะเข้าซื้อขายวันแรกในตลาดหลักทรัพย์ ตั้งแต่วันที่ 1921 ม.ค. 2554 ตามลำดับ
บล.เคที ซีมิโก้ จะเสนอขาย DW อ้างอิงหุ้นธนาคารกรุงศรีอยุธยา (BAY) เข้าซื้อขายวันแรกในตลาดหลักทรัพย์ในวันที่ 20 ม.ค. 2554
ด้านการซื้อขาย DW อ้างอิงหุ้น TRUE ออกโดยบริษัทหลักทรัพย์ เคที ซีมิโก้ (TRUE18CA) ปิดเทรดวันแรกวันที่ 11 ม.ค.นี้ที่ 1.30 บาท มูลค่าซื้อขายทั้งสิ้น 9.38 ล้านบาท โดยเปิดตลาดที่ 1.50 บาท นับเป็นราคาสูงสุดของวันและราคาปรับตัวลงต่ำสุดที่ 1.26 บาท 
นอกจากนี้ ยังมีการซื้อขายรายการใหญ่ (บิ๊กล็อต) TRUE18CA 1 รายการ จำนวน 2 ล้านหุ้น มูลค่าซื้อขาย 2.70 ล้านบาท ในราคาเฉลี่ยหุ้นละ 1.35 บาท 
ขณะที่หุ้น TRUE ปิดที่ 6.80 บาท ลดลง 0.10 บาท
สำหรับ TRUE18CA รุ่น A ประเภทสิทธิในการซื้อ มีจำนวน 25 ล้านหน่วย อายุ DW ตั้งแต่วันที่ 11 ม.ค. 255422 เม.ย. 2554 อัตราการใช้สิทธิ 2 DW : 1 หุ้น TRUE ราคาการใช้สิทธิ 6 บาทต่อหุ้น
ก่อนหน้านี้ ตลาดมีการคาดการณ์ว่าในปี 2554 จะมีการออก DW มากถึง 100 ตัว และ DW ที่ออกมีการอ้างอิงหุ้นใน SET 100 เป็นครั้งแรก หลังจากที่ประสบความสำเร็จในการอ้างอิงหุ้นใน SET50 เท่านั้น